張瑋 (萬曆進士)

張瑋（），字席之，號二無，又號解明，南直隸常州府武進縣人《萬曆四十七年己未科進士序齒録》：生丙戌十二月廿六。。

生平
少孤貧，取糠粃自給，不輕受人一飯，為同里薛敷教所知。講學東林書院，師孫慎行，其學以慎獨研幾為宗。萬曆四十年（1612年）壬子應天府鄉試第一（解元），四十七年（1619年）登己未科進士《萬曆四十七年己未科進士履歷》：張瑋，解明，詩三，丙戌十二月二十六日生。武进縣人，壬子一名，会六十，三甲五十二。户部政，辛酉授户部湖廣司主事，壬戌調兵部職方司主事，甲子升员外，本年升廣東佥事，丙寅养病，己巳升佥事，升江西參政、分守嶺北道，壬申养病，癸酉起山東
付使，甲子升南尚寶司卿。，授户部主事。调兵部职方，历郎中。时欲瑋典筦鑰，瑋谢不可，出为广东提学佥事。至即聚诸生讲学，士风大变。魏阉势滔天下，争建忠贤祠，撫臣某亦议建，移文于瑋，欲瑋撰上梁文，瑋怒裂文，弃官归。崇祯二年，起爲江西參議，歴福建副使，改江西副使，备兵岭北崇禎三年八月，加王于陛為山西左布政使留管岢嵐道，王道元為副使，改冀北道。以江西參議張瑋為福建副使。崇禎四年四月丁卯，以張瑋為江西副使，分守嶺北道。，时山寇盘踞，蹂躏至数郡。瑋至，身冒矢石，斩首千馀级，又谕贼众乞降，虽在军旅，未尝手释书卷。生徒负笈至者，講学如平时。以里人大学士吴宗达荐，擢南京尚宝司正卿，進太僕少卿。时乌程相柄国，瑋上疏请罢斥以谢天下，又疏各镇兵号数万，半系本地豪贵占役与衙役，借名食粮，苟实实清汰，则兵食俱足。近大帅劉玘等纵兵焚掠，宜加卢象升部堂衔童，并赐剑印节制，皆不报。坐事調南京大理丞，引疾去。久之，起應天府丞。疏言：「山東南北咽喉，軍國命脈所係。今大盜披猖，道途梗塞，轉輸不通者三月矣。倘不早滅，害胡可言。乞特遣兵部侍郎一人整兵往勦，否則起故尚書鄭三俊、范景文任之。」帝以為借端市恩，降旨切責。是歲，四方大旱，瑋以軍食可虞，奏請禁江西、湖廣遏糴，而令應天、常、鎮、淮、揚五郡折輸漕糧銀赴徐易米，則小民免催科之苦，太倉無顆粒之虧。他十庫所收銅、錫、顏料、皮、布，非州縣土產者，悉解折色，且盡改民解為「官解」，以救民湯火，所司多議行。遷南京光祿寺卿，召為右僉都御史。已而左副都御史房可壯下獄，以瑋代之。又奏宇内不靖，盗贼蝥起，皆由郡县不恤其民，巡方漫无激扬所致，上大悦。时总宪刘宗周、佥都金光辰与瑋同视事，长安目之曰「三清」。未几，以病谢歸。崇禎十六年（1643年）四月病卒，年五十八。检视遗囊萧然，仅得遗表曰：「中原寇患宜用文臣，如王守仁用伍文定故事。又必稍宽文法，俾得展布。」遗命以布衾斂，毋受赙，毋易吾生时节《崇禎長編》：崇禎十六年十二月，贈張瑋吏部右侍郎，廕一子入監讀書。。福王時，赠都察院左都御史，谥清惠《武進縣志》《常州府志》《明史》卷二百五十四列传第一百四十二：张玮，字席之，武进人。少孤贫，取糠秕自给，不轻受人一饭，为同里薛敷教所知。讲学东林书院，师孙慎行。其学以慎独研几为宗。万历四十年，举应天乡试第一。越七年，成进士，授户部主事。调兵部职方，历郎中，出为广东提学佥事。粤俗奢丽，督学至，宫室供张舆马饩牵之奉甲他省，象犀文石，名花珠具，磊砢璀璨，玮悉屏去弗视也。大吏建魏忠贤祠，乞上梁文于玮，玮即日引去。玮廉，归而布袍草履，授徒于家。庄烈帝即位，起江西参议，历福建、山东副使。大学士吴宗达谓玮难进而易退，言之吏部，召为尚宝卿，进太仆少卿。坐事调南京大理丞，引疾去。久之，起应天府丞。是岁，四方大旱，玮以军食可虞，奏请：“禁江西、湖广遏籴，而令应天、常、镇、淮、扬五郡折输漕粮银，赴彼易米，则小民免催科之苦，太仓无颗粒之亏。他十库所收铜、锡、颜料、皮布，非州县土产者，悉解折色，且尽改民解为官解， 以救民汤火。”所司多议行。迁南京光禄卿，召入为右佥都御史，迁左副都御史。时刘宗周、金光辰并总宪纪，玮乃上《风励台班疏》曰：“惩往正以监来。今极贪则原任巡按苏松御史王志举，极廉则原任南京试御史成勇。勇与臣曾不相知，家居闻勇被逮，士民泣送者万辈，百里不休。后入南都，始知勇在台不滥听一辞，不轻赎一锾，不受属吏一蔬一果；杰绅悍吏为民害者，不少假借；委曲开导民以孝弟。臣离南中，辄扳辕愿借成御史，惠我南人。虽前奉严谴，宜召为诸御史劝。”疏上，一时称快。诏下志举法司逮治，成勇叙用。玮旋以病谢归，未几卒。福王时，赠左都御史，谥清惠。

家族
曾祖張森。父張意登。

引用

參考文獻
《明史》卷254
《明外史》本傳
《江南通志》
《明憙宗实录》

Category:武進人
Category:明朝吏部主事
Category:明朝兵部主事
Category:明朝兵部郎中
Category:明朝廣東按察司僉事
Category:明朝江西布政使司參議
Category:明朝福建按察司副使
Category:明朝江西按察司副使
Category:明朝應天府府丞
Category:南京光禄寺卿
Category:明朝右佥都御史
Category:明朝左副都御史
Category:张姓
Category:明朝左都御史
Category:諡清惠